:: সৈয়দ আলাওল :: কবিতা :: মিলনসাগর :: Sayed Alaol :: Poetry Poems :: MILANSAGAR ::
কবি সৈয়দ আলাওল -  তাঁর মূল নিবাস ছিল ফতেহাবাদের অন্তর্গত জালালপুর | তাঁর গ্রামের বর্ণনায়
লিখেছেন, "ভাগিরথী গঙ্গাধরে বহে মধ্য রাজ্য" | জলপথে দস্যুর হাতে পড়ে তিনি রোসাঙ্গে আসেন এবং
রোসাঙ্গের রাজসভায় কবি হয়ে প্রতিষ্ঠা লাভ করেন | রোসাঙ্গ ছিল চট্টগ্রামের দক্ষিণের অঞ্চল, যাকে
আরাকান রাজ্যও বলা হয় |
রাজা থদোমিনতারের আমলে (১৬৪৫ - ১৬৫২), তাঁর সভার অন্যতম সভাসদ মাগন ঠাকুরের অনুরোধে
তিনি  মালিক মহম্মদ জয়সী রচিত হিন্দী কাব্য "পদ্মাবৎ" অবলম্বনে "পদ্মাবতী" কাব্য রচনা করেন |
পদ্মাবতীই তাঁর শ্রেষ্ঠ রচনা | অন্যান্য রচনার মধ্যে রয়েছে সয়ফুল-মুলক-বদিউজ্জমান, হপ্ত পয়কর,
শিকান্দারনামা ইত্যাদি | তিনি আরাকান রাজসভার কবি দৌলত কাজীর অসমাপ্ত কাব্য "লোরচন্দ্রাণী"
সমাপ্ত করেন | ফারসি কবি নিজামীকে বাঙালী পাঠকের সাথে পরিচিত করেন |
তিনি আরবি, ফারসি, সংস্কৃত এবং হিন্দী ভাষাতেও পারদর্শী ছিলেন | তাঁর পাণ্ডিত্যের সঙ্গে কবিত্ব,
ধর্মচিন্তার এবং মানবিকতার সমন্বয় হয়েছিল | মধ্যযুগে সম্পূর্ণ ধর্মনিরপেক্ষ রচনা শুরু হয় তাঁর হাতে |
বাংলা কাব্যকে তিনি অন্য প্রাদেশিক এবং মধ্যপ্রাচ্যের কাব্যধারার সঙ্গে যুক্ত করে এক ঐতিহাসিক মাত্রা
দেন |
আমরা মিলনসাগরে  কবি আলাওলের কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টাকে সফল মনে করবো।
কবি আলাওল-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০০৫
পরিবর্ধিত সংস্করণ - ২১.৬.২০১৪
...